CELEX: C2007/297/86
Language: hu
Date: 2007-12-08 00:00:00
Title: T-376/07. sz. ügy: 2007. szeptember 26-án benyújtott kereset – Németország kontra Bizottság

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/42
            
         2007. szeptember 26-án benyújtott kereset – Németország kontra Bizottság
   (T-376/07. sz. ügy)
   (2007/C 297/86)
   Az eljárás nyelve: német
   Felek
   
      Felperes: Németországi Szövetségi Köztársaság (képviselők: M. Lumma és J. Möller)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg – Az MX 19/2006 vonatkozásában információ közlését elrendelő – Az XS 24/2002 támogatási rendszer felülvizsgálata – Alapításhoz és terjeszkedéshez nyújtott támogatás (GuW) – Németország és az MX 19/2006 támogatási program – Az XS 29/2002 támogatási rendszer felülvizsgálata – A bajor regionális ipari támogatási programok végrehajtásáról szóló szabályozás – Németország tárgyában hozott, 2007. július 18-i K (2007) 3226 végleges bizottsági határozatot;
            
         
               —
            
            
               a Bizottságot kötelezze a költségek viselésére.
            
         Jogalapok és fontosabb érvek
   A felperes a 70/2001/EK rendelet (1) 9. cikke alapján az XS 24/2002 és XS 29/2002 támogatások vonatkozásában információ közlését elrendelő, 2007. július 18-i K (2007) 3226 végleges bizottsági határozat megsemmisítését kéri.
   Keresete alátámasztására a felperes elsősorban arra hivatkozik, hogy a megtámadott határozat a 994/98/EK rendeletbe (2) ütközik. E tekintetben előadja, hogy a Bizottság az információközlésre történő felszólítással konkrét okhoz nem kötődő, utólagos ellenőrzést valósít meg. A felperes álláspontja szerint ez az ellenőrzés meghaladja az alperes számára a 994/98 rendeletben biztosított hatáskört, mivel a Bizottság csak akkor jogosult információt kérni, ha kétségei vannak egy csoportmentességről szóló rendelet szabályszerű végrehajtását illetően.
   Ezen kívül a felperes a venire contra factum proprium tilalmának megsértését is kifogásolja, mivel állítása szerint számos bizottsági dokumentumból az következik, hogy a Bizottság saját maga is úgy gondolja, hogy nem jogosult konkrét okhoz nem kötődő, utólagos ellenőrzést végezni.
   
      (1)  Az EK-szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK bizottsági rendelet (HL L 10., 33. o.; magyar nyelvű különkiadás 8. fejezet, 2. kötet, 141. o.).
   
      (2)  Az Európai Közösséget létrehozó szerződés 92. és 93. cikkének a horizontális állami támogatások bizonyos fajtáira történő alkalmazásáról szóló, 1998. május 7-i 994/98/EK tanácsi rendelet (HL L 142., 1. o.; magyar nyelvű különkiadás 8. fejezet, 1. kötet, 312. o.).